Neuvoston asetus (EY) N:o 3235/94, annettu 20 päivänä joulukuuta 1994, useiden maatalousalan toimien yhteisrahoituksesta annettujen säännösten muuttamisesta Itävallan, Suomen ja Ruotsin liittymisen vuoksi näiden uusien jäsenvaltioiden hyväksi



Virallinen lehti nro L 338 , 28/12/1994 s. 0016 - 0017

Suomenk. erityispainos Alue 3 Nide 65 s. 0095

Ruotsink. erityispainos Alue 3 Nide 65 s. 0095



NEUVOSTON ASETUS (EY) N:o 3235/94, annettu 20 päivänä joulukuuta 1994, useiden maatalousalan toimien yhteisrahoituksesta annettujen säännösten muuttamisesta Itävallan, Suomen ja Ruotsin liittymisen vuoksi näiden uusien jäsenvaltioiden hyväksi EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon vuoden 1994 liittymisasiakirjan ja erityisesti sen 150 artiklan 3 kohdan, sekä katsoo, että maatalouskulujen valvonnan alan tiettyjen toimien yhteisön yhteisrahoituksesta saatavan edun ulottamiseksi uusiin jäsenvaltioihin olisi mukautettava Euroopan maatalouden ohjaus- ja tukirahaston tukiosaston rahoitusjärjestelmään kuuluviin toimenpiteisiin kohdistuvista jäsenvaltioiden suorittamista tarkastuksista 21 päivänä joulukuuta 1989 annetun neuvoston asetuksen (ETY) N:o 4045/89(1), tiettyjen Euroopan maatalouden ohjaus- ja tukirahaston tukiosastosta maksettavien menojen valvonnan tehostamisesta 4 päivänä helmikuuta 1991 annetun neuvoston asetuksen (ETY) N:o 307/91(2), tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä 27 päivänä marraskuuta 1993 annetun neuvoston asetuksen (ETY) N:o 3508/92(3) ja yhteisön osallistumisesta kaukohavaintotarkastusten rahoitukseen 24 päivänä tammikuuta 1994 annetun neuvoston asetuksen (EY) N:o 165/94(4) tiettyjä säännöksiä, ja olisi täsmennettävä edellä mainituissa asetuksissa säädetyn yhteisön yhteisrahoituksen myöntämistä koskevat edellytykset, erityisesti kesto, vuosittainen kokonaismäärä, tukiosuus ja jäsenvaltioiden kesken jaetut prosenttiosuudet, ON ANTANUT TÄMÄN ASETUKSEN: 1 artikla 1 Muutetaan asetus (ETY) N:o 4045/89 seuraavasti. a) Korvataan 12 artiklan sanat "13, 14 ja 15 artiklassa" sanoilla "13, 14, 15 ja 16 a artiklassa". b) Lisätään 16 a artikla seuraavasti: "yhteisö osallistuu 13, 14 ja 15 artiklassa tarkoitettuihin Itävallalle, Suomelle ja Ruotsille aiheutuviin kuluihin kolmen vuoden ajan alkaen 1 päivästä tammikuuta 1995 50 prosentilla 360 000 ecun kokonaismäärään asti kutakin valtiota kohden kululajeja erittelemättä." 2 Muutetaan asetus (ETY) N:o 307/91 seuraavasti. a) Lisätään 1 artiklan 1 kohtaan kohta seuraavasti: " 1 a. Itävallan, Suomen ja Ruotsin osalta yhteisön rahoitusosuus on 50 prosenttia kolmena ensimmäisenä vuotena 1 päivästä tammikuuta 1995 alkaen Suomen osalta 125 000 ecun ja Itävallan ja Ruotsin osalta 250 000 ecun vuosittaisen kokonaismäärän rajoissa." b) Lisätään 2 artiklan 1 kohtaan kohta seuraavasti: "1 a. Itävallan, Suomen ja Ruotsin osalta yhteisön rahoitusosuus on 50 prosenttia kolmena ensimmäisenä vuotena 1 päivästä tammikuuta 1995 alkaen Suomen osalta 125 000 ecun ja Itävallan ja Ruotsin osalta 250 000 ecun vuosittaisen kokonaismäärän rajoissa." 3 Korvataan asetuksen (ETY) N:o 3508/92 10 artiklan 2 kohdan toinen alakohta kahdella alakohdalla seuraavasti: "Yhteisön rahoitusosuus on Itävallan, Suomen ja Ruotsin osalta myönnetty kuitenkin kolmen vuoden ajaksi 1 päivästä tammikuuta 1995, käytettävissä olevien varojen rajoissa. Kokonaissumma jaetaan jäsenvaltioiden kesken seuraavien prosenttiosuuksien mukaan: vuodeksi 1995:>TAULUKON PAIKKA> vuosiksi 1996 ja 1997 >TAULUKON PAIKKA> " 4 Korvataan asetuksen (EY) N:o 165/94 liitteessä oleva taulukko taulukolla seuraavasti: "Edellä 1 artiklan 2 kohdassa tarkoitettu jakomenettely 1 päivästä tammikuuta 1995 alkaen: >TAULUKON PAIKKA> " 2 artikla Tämä asetus tulee voimaan vuoden 1994 liittymissopimuksen voimaantulon päivänä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 1994. Neuvoston puolesta Puheenjohtaja J. BORCHERT (1) EYVL N:o L 388, 30.12.1989, s. 18. Asetus sellaisena kuin se on muutettuna asetuksella (ETY) N:o 1863/90 (EYVL N:o L 170, 3.7.1990, s. 23) (2) EYVL N:o L 37, 9.2.1991, s. 5 (3) EYVL N:o L 355, 5.12.1992, s. 1. Asetus sellaisena kuin se on muutettuna asetuksella (EY) N:o 165/94 (EYVL N:o L 24, 29.1.1994, s. 6) (4) EYVL N:o L 24, 29.1.1994, s. 6